
Θέμα: Πρόσκληση εκδήλωσης ενδιαφέροντος για την επταήμερη εκδρομή των ΓΕΛ ΑΡΓΑΛΑΣΤΗΣ-ΚΑΝΑΛΙΩΝ και ΓΥΜΝΑΣΙΟΥ με λυκειακές τάξεις ΤΡΙΚΕΡΙΟΥ σε Βελιγράδι - Βενετία - Λουμπλιάνα, με μονοήμερη επίσκεψη στη Φλωρεντία.
 Ο Διευθυντής του ΓΕ.Λ. Αργαλαστής, εκ μέρους και της διευθύντριας του ΓΕ.Λ. Καναλίων και του διευθυντή του Γυμνασίου με Λυκειακές τάξεις Τρικερίου, ζητά την εκδήλωση ενδιαφέροντος μεταξύ φυσικών και νομικών προσώπων που δραστηριοποιούνται στο χώρο παροχής τουριστικών και ταξιδιωτικών υπηρεσιών, για τη διοργάνωση της επταήμερης εκδρομής  των σχολείων στο Βελιγράδι, τη Βενετία και τη Λουμπλιάνα, με επίσκεψη – ξενάγηση στη Φλωρεντία.
Συγκεκριμένα:

Η εκδρομή θα πραγματοποιηθεί από τη Δευτέρα 2/12/2019 έως και την Κυριακή 8/12/2019 με λεωφορείο.
Το πρόγραμμα της εκδρομής θα περιλαμβάνει:

· Αναχώρηση από την Αργαλαστή στις 06.00 τη Δευτέρα, 2/12 για Κανάλια. Συνάντηση με τους μαθητές του ΓΕ.Λ. Καναλίων στα Κανάλια.

· Αναχώρηση για  τη Βενετία, με ενδιάμεση στάση και διανυκτέρευση στο Βελιγράδι. 
·  Αναχώρηση την Τρίτη, 3/12, και άφιξη στη Βενετία.

·  Παραμονή στη Βενετία για τρεις διανυκτερεύσεις (3, 4 και 5/12).

· Επίσκεψη και ξενάγηση στη Φλωρεντία την Πέμπτη 5/12.
· Αναχώρηση από Βενετία την Παρασκευή 6/12 για Λουμπλιάνα. Άφιξη, ξενάγηση και διανυκτέρευση στη Λουμπλιάνα.

· Αναχώρηση από Λουμπλιάνα το Σάββατο 7/12 για Βελιγράδι. Άφιξη, ξενάγηση και διανυκτέρευση στο Βελιγράδι.

· Αναχώρηση από Βελιγράδι για Ελλάδα, την Κυριακή 8/12. Άφιξη στα Κανάλια και στη συνέχεια στην Αργαλαστή.
 - Ο αριθμός των συμμετεχόντων θα είναι 36 μαθητές  και 3 συνοδοί καθηγητές.
· Η προσφορά θα πρέπει να περιέχει και να εξασφαλίζει τα παρακάτω: 
· Ως μεταφορικό μέσο ένα λεωφορείο με 2 οδηγούς , το οποίο θα πρέπει να πληροί όλους  τους προβλεπόμενους από το νόμο όρους και προϋποθέσεις.

· Διαμονή σε ξενοδοχεία 3- 4 αστέρων,  σε τρίκλινα δωμάτια για τους μαθητές και μονόκλινα για τους συνοδούς καθηγητές. Συγκεκριμένα στο Βελιγράδι σε κεντρικό ξενοδοχείο (όχι πάνω από 1km από το κέντρο).
· Πρωινό για τις ημέρες Τρίτη 3/12 έως και την Κυριακή 8/12.
· 1 γεύμα για τις ημέρες Δευτέρα 2/12 έως και το Σάββατο 8/12.
· Ρητή αναφορά στην κατηγορία και το όνομα του ξενοδοχείου, στο οποίο θα καταλύσουν οι εκδρομείς.
· Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία.
· Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του (εγγυητική επιστολή με ποσό που θα καθορίσει το σχολείο). 
· Την αντιμετώπιση της περίπτωσης που δε θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (εκλογές , καιρικές συνθήκες κ.λ.π.) 
· Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. 

· Για τις παραπάνω υπηρεσίες ζητείται η τελική συνολική τιμή (με Φ.Π.Α.) της εκδρομής, αλλά και η επιβάρυνση ανά μαθητή χωριστά.
   Οι προσφορές θα πρέπει να κατατεθούν σε κλειστούς φακέλους ή ηλεκτρονικά μέχρι την Πέμπτη 7 Νοεμβρίου 2019 και ώρα 12.00 στο γραφείο του Δ/ντή του  ΓΕ.Λ. Αργαλαστής (Αργαλαστή Μαγνησίας Τ.Κ. 37006), όπου και θα ανοιχτούν οι προσφορές από την αρμόδια επιτροπή.





    Ο Δ/ντής




           Φαίδων Καψιμάλλης
